
FutuReady 2024: Η Παπαστράτος προετοιμάζει τη νέα γενιά για το αύριο

Ασπρόπυργος, 15 Νοεμβρίου 2024
Η Παπαστράτος διοργανώνει για δεύτερη συνεχή χρονιά το “FutuReady”, μια πρωτοποριακή πρωτοβουλία με στόχο την ενίσχυση των νέων επαγγελματιών με δεξιότητες και γνώσεις που απαιτούνται στο σύγχρονο εργασιακό περιβάλλον. Το “FutuReady” θα πραγματοποιηθεί την Τετάρτη, 4 Δεκεμβρίου στον πολυχώρο Gazarte στον Κεραμεικό, προσφέροντας μια μοναδική εμπειρία σε νέες και νέους, ηλικίας 18 έως 27 ετών, φοιτητές, τελειόφοιτους και απόφοιτους που βρίσκονται στα πρώτα στάδια της  επαγγελματικής τους σταδιοδρομίας.
Με βασικό μήνυμα της πρωτοβουλίας «Η δύναμη της Γενιάς Ζ: Μαζί ξεκινάμε το ταξίδι, μαζί γινόμαστε FutuReady», η ολοήμερη αυτή εκδήλωση έχει ως στόχο να προσφέρει μια ολοκληρωμένη ενημέρωση για τις προκλήσεις και τις ευκαιρίες της αγοράς εργασίας του αύριο. Μέσα από μια σειρά παρουσιάσεων, διαδραστικών εργαστηρίων και του πρωτοποριακού “Open Space Experience”, οι συμμετέχοντες θα έχουν την ευκαιρία να διευρύνουν τις γνώσεις τους σχετικά με το πώς μπορούν να εξελίξουν τις ικανότητές τους και να δημιουργήσουν πολύτιμες επαφές με έμπειρα στελέχη της εταιρείας και της αγοράς. Πρόκειται για μια μοναδική εμπειρία αφιερωμένη στη Generation Ζ που σκοπό έχει να ενισχύσει τη δυνατότητά τους να προσαρμόζονται στις διαρκώς μεταβαλλόμενες απαιτήσεις της επαγγελματικής ζωής.
Το πρόγραμμα του “FutuReady” περιλαμβάνει ομιλίες από διακεκριμένα στελέχη και ειδικούς που θα καταρρίψουν τους μύθους γύρω από τη Γενιά Ζ, θα εστιάσουν στις δεξιότητες που απαιτούνται στο σύγχρονο εργασιακό περιβάλλον και θα μοιραστούν συμβουλές για μια επιτυχημένη εργασιακή πορεία με σκοπό και ισορροπία, αλλά και για την ανάδειξη ενός ισχυρού προσωπικού brand.  Παράλληλα, σε ειδικά διαμορφωμένους χώρους, οι συμμετέχοντες θα λάβουν μέρος σε εκπαιδευτικές εμπειρίες και διαδραστικά εργαστήρια σε ένα δυναμικό και καινοτόμο περιβάλλον που ενθαρρύνει τη δημιουργικότητα και την αλληλεπίδραση.
Η Παπαστράτος, πιστή στις αξίες της για συνεχή επένδυση στους ανθρώπους και τη νέα γενιά, στοχεύει μέσω του “FutuReady” να δημιουργήσει μια πλατφόρμα διαλόγου που να προωθεί την επαγγελματική ανάπτυξη και την κουλτούρα της συνεχούς μάθησης και συνεργασίας.
Η Μαρία Πατακιούτη, Γενική Διευθύντρια Ανθρώπων και Κουλτούρας της Παπαστράτος και Ν.Α. Ευρώπης της PMI, αναφέρει: «Στην Παπαστράτος πιστεύουμε στη νέα γενιά και επενδύουμε διαχρονικά στην προσέλκυση και την ανάπτυξη των ανθρώπων μας. Αναπτύσσουμε πρωτοβουλίες και σχεδιάζουμε δράσεις, αφουγκραζόμενοι τις ανάγκες της γενιάς αυτής. Γι’ αυτό φέτος επιστρέφουμε με το 2ο FutuReady και προσφέρουμε μία ολοκληρωμένη εμπειρία που θα ενισχύσει τους νέους επαγγελματίες στο ξεκίνημα της καριέρας τους. Στην Παπαστράτος αποδεικνύουμε μέσα από τις πράξεις μας ότι βρισκόμαστε δίπλα στη νέα γενιά, παρέχοντάς της τα κατάλληλα εφόδια ώστε να προχωρήσει με σιγουριά και αισιοδοξία στο επαγγελματικό της μέλλον. Η ενίσχυση των δεξιοτήτων και η δημιουργία ευκαιριών μάθησης είναι το κλειδί για να προετοιμάσουμε τους νέους για ένα ιδιαίτερα ανταγωνιστικό και συνεχώς μεταβαλλόμενο εργασιακό και κοινωνικό περιβάλλον. Εξάλλου, το αύριο ανήκει σε αυτούς που τολμούν να μάθουν, να εξελιχθούν και να αντιμετωπίσουν τις προκλήσεις με αποφασιστικότητα, εδώ στην πράξη.» 
Για περισσότερες πληροφορίες και δηλώσεις συμμετοχής, επισκεφθείτε τη σελίδα futuready.gr, μέχρι και την Τετάρτη, 27 Νοεμβρίου 2024.

-ΤΕΛΟΣ-

Σχετικά με την ΠΑΠΑΣΤΡΑΤΟΣ  

H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία μη καιόμενων προϊόντων και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της και, με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Η νέα αυτή τεχνολογία είναι διαθέσιμη σε 92 χώρες, την έχουν επιλέξει περίπου 36,5 εκατ. ενήλικοι καπνιστές σε όλο τον κόσμο και περισσότεροι από 650.000 στην Ελλάδα. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για τη Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία ξεπέρασε τα 200 εκατ. ευρώ. Τον Φεβρουάριο του 2023, η Παπαστράτος ανακοίνωσε νέα, μεγάλη επένδυση ύψους 200 εκατ. ευρώ, η οποία οδήγησε στη δημιουργία 300 νέων θέσεων εργασίας και ενίσχυσε το εξαγωγικό έργο της εταιρείας, φτάνοντας σε ετήσια αξία εξαγωγών 300 εκατ. ευρώ. Με επενδύσεις που από το 2017 έχουν ξεπεράσει τα 700 εκατ. ευρώ, η Παπαστράτος δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr. 

Για επικοινωνία με την εταιρεία: Κατερίνα Χατζοπούλου, Διευθύντρια Επικοινωνίας, Media Relations & Content Παπαστράτος, τηλ. 210 4193000 Katerina.Chatzopoulou@pmi.com, Στέφη Σκλαβούνου, Account Manager, αία relate, τηλ. 2107418927, sklavounou@aea.gr

